Gandia reprèn la programació de Salut i Benestar a l'hivern
16 gener 2023

## Gandia reprèn la programació de Salut i Benestar a l'hivern16 gener 2023Última actualització: 16 gener 2023

![](../gestion/img/6f032a32c92a38db9c0d3cdf5f4c14948151b8ac6e0091cf07632c4ff4bff07e.jpg)  
  

Amb l’hivern, el Departament de Sanitat i Polítiques Saludables de l’Ajuntament de Gandia reprèn la programació de xarrades per a la Promoció de la Salut i el Benestar, que durant tots aquests últims anys s’han dut endavant, i que ja va ser iniciada la tardor passada. Així ho ha anunciat aquest matí la regidora de Sanitat i Polítiques Saludables, **Liduvina Gil,** acompanyada per la Tècnica del Departament, **Nagore Navarrete.**

Gandia, adherida a la **Red Española de Ciudades Saludables (RECS)**, té el compromís ferm de dur endavant polítiques municipals que contribuïsquen en la millora de la qualitat de vida de la nostra ciutadania.

_«L’estil de vida, que inclou la nostra alimentació, exercici físic diari, les relacions socials i amb el medi ambient i el descans, és el que determina majoritàriament la nostra salut i benestar emocional, i, per tant, és molt important que tota la població adquirisca eines que els ajuden a mantenir-lo i millorar-lo, des de la infància fins a la última etapa de la vida»_, ha indicat a regidora.

Per aquest motiu, per als pròxims mesos _«hem programat una sèrie de xarrades que ens facilitaran noves eines per adquirir hàbits de vida saludables vinculats a l’alimentació sana, la cura del nostre cos i de la nostra salut mental»_, ha expressat Gil. Es faran a tots els barris de Gandia, inclòs el Grau, Marxuquera i els Marenys de Rafalcaid.

Per a aquest nou cicle, que s’iniciarà el 18 de gener i finalitzarà el 19 d’abril, es tenen previstes 10 sessions distribuïdes entre la Casa de la Marquesa, els centres de Majors, i els centres socials de la ciutat.

**Programació:**

*   18 de gener: Alimentació sostenible i econòmica. (Grau. Marcelino Pérez).
    
*   25 de gener: Presentació de la Carta dels Drets dels Majors. (Marquesa).
    
*   22 de febrer: Com cuidar del benestar emocional de les nostres filles i fills. (Centre Social Mitxavila).
    
*   28 de febrer: Marxuquera. Com millorar la nostra vida i la nostra salut mental.
    
*   8 de març: \*Recuperant el poder de la comunitat, un any de l’experiència grupal «Dones Llum» de dones a Gandia. (Marquesa).
    
*   9 i 31 de març: La importància d’una bona alimentació per als persones grans. (Centre de Majors del Rois de Corella i Corea).
    
*   22 de març: Abordatge mèdic-nutricional de la diabetis. (Marquesa).
    
*   12 d’abril: Hàbits saludables per al control de la hipertensió i la dislipèmia i/o colesterol. (Marenys).
    
*   19 d’abril: Desdejunis i berenars saludables en família (com a complement de les sessions que s'estan treballant en els centres educatius).